કથાસાર કંઈક આવો હતો. અમેરિકન કેપ્ટન ફ્લેગ પ્રથમ વિશ્વયુદ્ધમાં ભાગ લેવા ટુકડી સાથે ફ્રાન્સ મોકલાયો છે. કામસર એણે આઠ દિવસ માટે પેરિસના મુખ્ય કાર્યાલયમાં જવાનું થાય છે એટલે એની બદલીમાં સાર્જન્ટ કવીરટ આવે છે. હવે આ બંને જણાં પુરાણા પ્રતિસ્પર્ધીઓ છે, કન્યાને લઈને. સ્થાનિક પીઠાના માલિકની સુંદર કન્યા જોડે કેપ્ટન ફ્લેગનું ચક્કર ચાલુ છે. સાર્જન્ટ કિવરટ કેપ્ટન પર બદલો લેવા એની ગેરહાજરીમાં ચારમેનને પોતાની મોહજાળમાં બાંધવાની પેરવી કરે છે અને સફળ થાય છે. પાછા ફરતા કેપ્ટનને આની જાણ થતાં સાર્જન્ટને એની સાથે લગન કરવા મજબુર કરવાના પેતરા રચે છે. સાર્જન્ટ આમાંથી કેવી રીતે છટકી જાય છે તેની આ વાત છે.